CELEX: 62020CN0487
Language: et
Date: 2020-10-02 00:00:00
Title: Kohtuasi C-487/20: Eelotsusetaotlus, mille on esitanud Curtea de Apel Alba Iulia (Rumeenia) 2. oktoobril 2020 – SC Philips Orăştie S.R.L.versus Direcţia Generală de Administrare a Marilor Contribuabili

14.12.2020   
            
            
               ET
            
            
               Euroopa Liidu Teataja
            
            
               C 433/34
            
         
      Eelotsusetaotlus, mille on esitanud Curtea de Apel Alba Iulia (Rumeenia) 2. oktoobril 2020 – SC Philips Orăştie S.R.L.versus Direcţia Generală de Administrare a Marilor Contribuabili
      (Kohtuasi C-487/20)
      (2020/C 433/42)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Alba Iulia
      
         Põhikohtuasja pooled
      
      
         Kaebuse esitaja: SC Philips Orăştie S.R.L.
      
         Vastustaja: Direcţia Generală de Administrare a Marilor Contribuabili
      
         Eelotsuse küsimused
      
      Kas direktiivi 2006/112/EÜ (1)
         artiklit 179 [esimene taane] ja artiklit 183 [esimene taane] koostoimes võrdväärsuse, tõhususe ja neutraalsuse põhimõtetega, saab tõlgendada nii, et nendega on vastuolus riigisisene õigusakt või tava, mis kehtestab tagastatava käibemaksu summa vähendamise, kaasates tasumisele kuuluva käibemaksu arvutamisse täiendavate maksukohustuste summad, mis on määratud maksuotsuses ja tühistatud kohtuotsusega, mis ei ole lõplikult jõustunud, juhul kui need kohustused on tagatud pangatagatisega ja riigisisesed maksumenetluse sätted tunnustavad kõnealuse tagatise täitmist peatavat toimet muude maksude ja lõivude suhtes?
      
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006 L 347, lk 1).